શહેરના માર્કેટીંગ યાર્ડમાંથી મોટા પ્રમાણમાં કેરીનું વેચાણ થતું હોય છે. ત્યારે આરોગ્ય વિભાગ દ્વારા યાર્ડમાં આવેલી મોમાઇ ફ્રૂટ નામની દુકાનમાં ચેકીંગ હાથ ધરાયું હતું. જેમાં આશરે રૂપિયા 2 લાખ 65 હજારની કિંમતની 5000 કિલો કેરી અને 4600 કાર્બાઇડની પડીકીનો નાશ કરાયો હતો. તેમજ દુકાન માલિક લક્ષ્મણભાઇ સરવૈયા પર કાર્યવાહી હાથ ધરવામાં આવી હતી. આવી કેરી ખાવાથી પેટના રોગો તેમજ પેટનું કેન્સર થવાની શક્યતા વધતી હોવાનું નાયબ આરોગ્ય અધિકારીએ જણાવ્યું હતું.